Κανονισμός (ΕΚ) αριθ. 1358/2003 της Επιτροπής

της 31ης Ιουλίου 2003

για την εφαρμογή του κανονισμού (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου, της 27ης Φεβρουαρίου 2003, για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου και για τροποποίηση των παραρτημάτων του Ι και ΙΙ

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου, της 27ης Φεβρουαρίου 2003, για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου(1), και ιδίως το άρθρο 10,

Εκτιμώντας τα ακόλουθα:

(1) Σύμφωνα με το άρθρο 10 του κανονισμού (ΕΚ) αριθ. 437/2003, η Επιτροπή πρέπει να καθορίσει τις λεπτομέρειες εφαρμογής του εν λόγω κανονισμού.

(2) Είναι απαραίτητο να καταρτιστεί ο κατάλογος των κοινοτικών αερολιμένων, πλην εκείνων που έχουν περιστασιακή μόνο εμπορική κίνηση, και των παρεκκλίσεων που πρέπει να προβλεφθούν.

(3) Είναι αναγκαίο να καθοριστεί αρκετά αναλυτικά το μορφότυπο διαβίβασης των στοιχείων ούτως ώστε να διασφαλίζεται η ταχεία και συμφέρουσα από άποψη κόστους επεξεργασία αυτών των στοιχείων.

(4) Πρέπει να καταρτιστούν οι διατάξεις για τη διάδοση των στατιστικών αποτελεσμάτων.

(5) Σύμφωνα με το άρθρο 10 πρώτη περίπτωση του κανονισμού (ΕΚ) αριθ. 437/2003 η Επιτροπή πρέπει επίσης να προσαρμόσει τις προδιαγραφές που περιέχονται στα παραρτήματά του.

(6) Η διάρθρωση καταγραφής για τη διαβίβαση στοιχείων, οι κωδικοί και οι ορισμοί που καθορίζονται στα παραρτήματα Ι και ΙΙ του κανονισμού (ΕΚ) αριθ. 437/2003 χρήζουν προσαρμογής.

(7) Επομένως, ο κανονισμός (EΚ) αριθ. 437/2003 πρέπει να τροποποιηθεί αναλόγως.

(8) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του στατιστικού προγράμματος, που συστάθηκε με την απόφαση 89/382/EΟΚ/Eυρατόμ(2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τους σκοπούς του άρθρου 3 παράγραφοι 2, 4 και 5 του κανονισμού (ΕΚ) αριθ. 437/2003, καθορίζεται στο παράρτημα Ι του παρόντος κανονισμού ο κατάλογος κοινοτικών αερολιμένων, πλην εκείνων που έχουν περιστασιακή μόνο εμπορική κίνηση, και οι σχετικές παρεκκλίσεις.

Άρθρο 2

Για τους σκοπούς του άρθρου 7 του κανονισμού (ΕΚ) αριθ. 437/2003, τα αποτελέσματα διαβιβάζονται σύμφωνα με την περιγραφή των αρχείων δεδομένων και του μέσου διαβίβασης που ορίζεται στο παράρτημα ΙΙ του παρόντος κανονισμού.

Άρθρο 3

Για τους σκοπούς του άρθρου 8 παράγραφος 1 του κανονισμού (ΕΚ) αριθ. 437/2003, η Επιτροπή διαδίδει όλα τα στοιχεία τα οποία δεν χαρακτηρίζονται ως εμπιστευτικά από τα κράτη μέλη, σε οιοδήποτε μέσο και με οιαδήποτε δομή δεδομένων.

Άρθρο 4

Τα παραρτήματα Ι και ΙΙ του κανονισμού (ΕΚ) αριθ. 437/2003 αντικαθίστανται από το κείμενο που περιέχεται στο παράρτημα ΙΙΙ του παρόντος κανονισμού.

Άρθρο 5

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 2003.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 66 της 11.3.2003, σ. 1.

(2) ΕΕ L 181 της 28.6.1989, σ. 47.

ΠΑΡΑΡΤΗΜΑ Ι

Κατηγορίες αερολιμένων, κατάλογοι κοινοτικών αερολιμένων και παρεκκλίσεις

I. Συνεκτίμηση κατηγοριών αερολιμένων και περιόδων αναφοράς

Μπορούν να καθοριστούν τέσσερις κατηγορίες κοινοτικών αερολιμένων:

- Κατηγορία "0": Οι αερολιμένες με λιγότερες από 15000 μονάδες επιβατών ετησίως θεωρούνται ότι έχουν μόνο "περιστασιακή εμπορική κίνηση", και επομένως, σύμφωνα με το άρθρο 3 παράγραφος 3, δεν έχουν υποχρέωση υποβολής στατιστικών στοιχείων.

- Κατηγορία "1": Οι αερολιμένες με 15000 έως 150000 μονάδες επιβατών ετησίως θα διαβιβάζουν στοιχεία μόνο για τον πίνακα Γ1.

- Κατηγορία "2": Οι αερολιμένες με περισσότερους από 150000 μονάδες επιβάτη και λιγότερες από 1500000 μονάδες επιβάτη ετησίως θα διαβιβάζουν όλους τους πίνακες που απαριθμούνται στο παράρτημα Ι, αλλά μπορούν, σύμφωνα με τους όρους του άρθρου 3 παράγραφος 4, να ευεργετούνται από πλήρεις ή μερικές παρεκκλίσεις έως το 2003, 2004 ή 2005.

- Κατηγορία "3": Aερολιμένες με τουλάχιστον 1500000 μονάδες επιβάτη ετησίως θα διαβιβάζουν όλους τους πίνακες που απαριθμούνται στο παράρτημα Ι, αλλά μπορούν, σύμφωνα με τους όρους του άρθρου 3 παράγραφος 5, να ευεργετούνται από μία πλήρη ή μερική παρέκκλιση για τον πίνακα Β1, μόνο για το 2003.

Για τους σκοπούς του καθορισμού της κατηγορίας αερολιμένα το έτος Ν, το έτος αναφοράς που λαμβάνεται υπόψη για τον υπολογισμό των μονάδων επιβάτη είναι:

- για τους αερολιμένες των κατηγοριών "0", "1" και "2": έτος N-2,

- για τους λιμένες της κατηγορίας "3": έτος Ν (εκτός από την υποβολή πινάκων του έτους 2003 για το οποίο λαμβάνονται υπόψη οι μονάδες επιβάτη 2001 και για την υποβολή πινάκων του έτους 2004 για το οποίο λαμβάνονται υπόψη οι μονάδες επιβάτη 2003).

Οι αερολιμένες στους οποίους οι μονάδες επιβάτη μειώθηκαν μεταξύ του έτους Ν-2 και του έτους Ν-1 μπορούν να χρησιμοποιούν ως έτος αναφοράς για την ταξινόμησή τους το έτος Ν-1.

II. Επιτρεπόμενες παρεκκλίσεις

Συνοπτικός πίνακας ανά έτος υποβολής στοιχείων και σύμφωνα με την κατηγορία μεγέθους κοινοτικού αερολιμένα

>ΘΕΣΗ ΠΙΝΑΚΑ>

Οι παρεκκλίσεις μπορούν να είναι μερικές ή πλήρεις.

Μερικές παρεκκλίσεις μπορούν να χορηγούνται μόνο για τα ακόλουθα πεδία: "Πληροφορίες για τον αερομεταφορέα" και "Διαθέσιμες θέσεις επιβάτη".

Σε περίπτωση χορήγησης μερικής παρέκκλισης για τα πεδία αυτά, θα αναφέρεται ένας "μη γνωστός κωδικός" αντί για τον προβλεπόμενο κωδικό (για το πεδίο "Διαθέσιμες θέσεις επιβάτη", ως μη γνωστός κωδικός θα χρησιμοποιείται ο κωδικός "999999999999").

Σε περίπτωση που χορηγηθεί παρέκκλιση για έναν αερολιμένα το έτος Ν αλλά ο αερολιμένας αλλάξει κατηγορία το έτος Ν τότε δεν θα ισχύει πλέον για το έτος αυτό η παρέκκλιση.

III. Κατάλογος καλυπτόμενων κοινοτικών αερολιμένων και παρεκκλίσεις

Οι κοινοτικοί αερολιμένες που έχουν μόνο περιστασιακή εμπορική κίνηση (κατηγορία "0") δεν έχουν υποχρέωση υποβολής στοιχείων. Για το λόγο αυτό εξαιρούνται από τους ακόλουθους καταλόγους.

Στους καταλόγους που ακολουθούν οι αερολιμένες της κατηγορίας "1" σημειώνονται με πλάγια γράμματα.

Στους καταλόγους που ακολουθούν οι αερολιμένες της κατηγορίας "2" σημειώνονται με κανονικά γράμματα.

Στους καταλόγους που ακολουθούν οι αερολιμένες της κατηγορίας "3" σημειώνονται με παχιά γράμματα.

Οι αερολιμένες της κατηγορίας "3" για τους οποίους χορηγείται παρέκκλιση για τον πίνακα Β1 για το 2003 σημειώνονται με ένα "Χ" στην στήλη 4 σε περίπτωση πλήρους παρέκκλισης και με ένα "Ρ" στη στήλη 4 στην περίπτωση μερικής παρέκκλισης.

Οι αερολιμένες της κατηγορίας "2" για τους οποίους χορηγείται παρέκκλιση για τον πίνακα Α1 ή/και Β1 έως το έτος Ν (έτος 2003, 2004 ή 2005) σημειώνονται με "έτος Ν" στη στήλη (5.1) ή/και (5.2). Σε περίπτωση μερικής παρέκκλισης, το έτος ακολουθείται από ένα "Ρ".

Οι αερολιμένες των κατηγοριών "1" ή "2" για τους οποίους χορηγείται παρέκκλιση για τον πίνακα Γ1 έως το έτος Ν (έτος 2003, 2004 ή 2005) σημειώνονται με "έτος Ν" στη στήλη (5.3). Σε περίπτωση μερικής παρέκκλισης, το έτος ακολουθείται από ένα "Ρ".

Μετά τους πίνακες ακολουθούν αναλυτικές πληροφορίες σχετικά με τις μερικές παρεκκλίσεις (εάν υπάρχουν).

Βέλγιο: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Δανία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ισχύουν μερικές παρεκκλίσεις για το πεδίο "διαθέσιμες θέσεις επιβατών" (πίνακας Α1).

Γερμανία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ελλάδα: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ισπανία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Γαλλία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ισχύουν μερικές παρεκκλίσεις για το πεδίο "διαθέσιμες θέσεις επιβατών" (πίνακας Α1).

Ιρλανδία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ισχύουν μερικές παρεκκλίσεις για το πεδίο "πληροφορίες για τον αερομεταφορέα".

Ιταλία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Λουξεμβούργο: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Κάτω Χώρες: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ισχύουν μερικές παρεκκλίσεις για τα πεδία "διαθέσιμες θέσεις επιβατών" και "πληροφορίες για τον αερομεταφορέα".

Αυστρία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Πορτογαλία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Φινλανδία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Σουηδία: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

Ηνωμένο Βασίλειο: Κατάλογος κοινοτικών αερολιμένων και παρεκκλίσεις

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙ

Περιγραφή των αρχείων δεδομένων και του μέσου διαβίβασης

Για τη διαβίβαση των πινάκων του κανονισμού γίνονται δεκτά δύο μορφότυπα συμβατά με το σύστημα ηλεκτρονικής ανταλλαγής εγγράφων ΕDI: "CSV" (Comma Separated Values) με ερωτηματικό (;) για το διαχωρισμό των πεδίων και GESMES-EDIFACT.

Κατάλογος και περιγραφή των πεδίων που πρέπει να χρησιμοποιούνται για κάθε πίνακα του κανονισμού:

Ο ακόλουθος συνοπτικός πίνακας δίνει για κάθε πίνακα του κανονισμού ("A1", "B1" και "Γ1") και για κάθε καταγραφή (σειρά), τον κατάλογο πεδίων που πρέπει να συμπληρωθούν. Στη στήλη που αφορά τους πίνακες σημειώνονται δύο διαφορετικά είδη πεδίων:

- "X": πεδία που πρέπει να συμπληρώνονται για έναν πίνακα,

- " " (διάστημα): πεδία που δεν αφορούν το συγκεκριμένο πίνακα. Τα πεδία αυτά κανονικά δεν πρέπει να συμπληρώνονται στους αντίστοιχους πίνακες. Ωστόσο, στην περίπτωση αυτή γίνονται δεκτά και κενά πεδία (δύο διαδοχικοί διαχωριστές πεδίων χωρίς στοιχεία ανάμεσα).

Μορφή και μέγεθος των πεδίων:

Η μορφή κάθε πεδίου είναι είτε αριθμητική (n) ή αλφαβητική (a) ή αλφαριθμητική (an).

To μέγεθος είτε είναι σταθερό ("μορφή + αριθμός" - π.χ. "n4") ή μεταβαλλόμενο με μέγιστο αριθμό θέσεων ("μορφή +".. "+ μέγιστος αριθμός θέσεων" - π.χ.: "n..12").

>ΘΕΣΗ ΠΙΝΑΚΑ>

Κάθε πίνακας (για μία περίοδο) πρέπει να αντιστοιχεί σε ένα αρχείο (ή "αποστολή") που διαβιβάζεται στην Eurostat.

Κάθε αρχείο (πίνακας) πρέπει να ονομάζεται σύμφωνα με τα ακόλουθα πρότυπα: "CCYYPPTT.csv" (για μορφότυπο csv) ή: "CCYYPPTT.ges" (για μορφότυπο gesmes): όπου "CC" αντιστοιχεί στον κωδικό χώρας (ISO αλφα 2), "YY" στο έτος, "PP" στην περίοδο (AN, Q1..Q4 ή 01..12) και "TT", στον χαρακτηρισμό του πίνακα ("A1", "B1" ή "Γ1").

Σε περίπτωση συμπιεσμένου αρχείου θα πρέπει να χρησιμοποιείται η κατάληξη ".zip" αντί για την κατάληξη ".csv" ή ".ges".

Το μέσο διαβίβασης πρέπει να είναι συμβατό με το σύστημα αυτόματου ελέγχου και επεξεργασίας δεδομένων που εφαρμόζει η Eurostat.

Θα προτιμηθούν μέσα συμβατά με το σύστημα ηλεκτρονικής ανταλλαγής εγγράφων EDI. Ωστόσο, για μία μεταβατική περίοδο γίνονται, επίσης, δεκτά μέσα "Pre-EDI" καθώς και η αποστολή διαρθρωμένου μηνύματος ηλεκτρονικού ταχυδρομείου σε διεύθυνση που παρέχει η Eurostat.

Σε περίπτωση χρησιμοποίησης διαρθρωμένου μηνύματος ηλεκτρονικού ταχυδρομείου:

- το θεματικό πεδίο του ηλεκτρονικού μηνύματος πρέπει να περιέχει την ονομασία του προς διαβίβαση αρχείου (πίνακα),

- το αρχείο (πίνακας) πρέπει να προσαρτάται στο ηλεκτρονικό μήνυμα (επιτρέπεται η προσάρτηση ενός μόνο αρχείου ανά ηλεκτρονικό μήνυμα),

- μπορούν να εισαχθούν σχόλια για τα δεδομένα με τη μορφή απλού κειμένου στο σώμα του μηνύματος στο οποίο έχει προσαρτηθεί ο πίνακας (δεν μπορεί να χρησιμοποιηθεί μορφοτυπημένο κείμενο).

ΠΑΡΑΡΤΗΜΑ ΙΙΙ

Τροποποιήσεις στα παραρτήματα του κανονισμού (ΕΚ) αριθ. 437/2003

"ΠΑΡΑΡΤΗΜΑ Ι

ΔΙΑΡΘΡΩΣΗ ΚΑΤΑΓΡΑΦΗΣ ΣΤΟΙΧΕΙΩΝ ΠΟΥ ΔΙΑΒΙΒΑΖΟΝΤΑΙ ΣΤΗΝ ΕUROSTAT

Το πεδίο των προς καταγραφή στοιχείων περιορίζεται στην πολιτική αεροπορία.

Εξαιρούνται κρατικές πτήσεις και μετακινήσεις επιβατών με επίγεια μέσα που ταξιδεύουν με κωδικό πτήσης ή φορτίου που μεταφέρεται με βάση αεροπορική φορτωτική.

Α. Πίνακας σταδίου πτήσης [μηνιαία στοιχεία(1)]

Τα στοιχεία "σταδίου πτήσης" αναφέρονται μόνο στις εμπορικές αεροπορικές γραμμές.

Μορφότυπο καταγραφής αρχείου δεδομένων

>ΘΕΣΗ ΠΙΝΑΚΑ>

Β. Πίνακας προέλευσης/προορισμού των πτήσεων [τουλάχιστον μηνιαία στοιχεία(2)]

Τα στοιχεία "σταδίου πτήσης" αναφέρονται μόνο στις εμπορικές αεροπορικές γραμμές.

Μορφότυπο καταγραφής αρχείου δεδομένων

>ΘΕΣΗ ΠΙΝΑΚΑ>

Γ. Πίνακας αερολιμένων (τουλάχιστον ετήσια στοιχεία)

Τα στοιχεία που καταγράφονται στον παρόντα πίνακα αναφέρονται μόνο στις εμπορικές αεροπορικές γραμμές, εξαιρέσει των "συνολικών εμπορικών μετακινήσεων αεροσκαφών" που αναφέρονται, επίσης, σε όλες τις εμπορικές γενικές εναέριες εργασίες και των "συνολικών μετακινήσεων αεροσκαφών" που αναφέρονται σε όλες τις κινήσεις πολιτικών αεροσκαφών (πλην των κρατικών πτήσεων).

Μορφότυπο καταγραφής αρχείου δεδομένων

>ΘΕΣΗ ΠΙΝΑΚΑ>

ΚΩΔΙΚΟΙ

1. Δηλούσα χώρα

Το σύστημα κωδικοποίησης που πρέπει να χρησιμοποιείται βασίζεται στον κώδικα διακριτικών εθνικότητας του ICAO για δείκτες θέσης. Εάν για την ίδια χώρα υπάρχουν διάφορα προθέματα ICAO, πρέπει να χρησιμοποιείται μόνο το κύριο πρόθεμα ICAO της ηπειρωτικής χώρας.

Βέλγιο EB

Δανία EK

Γερμανία ED

Ελλάδα LG

Ισπανία LE

Γαλλία LF

Ιρλανδία EI

Ιταλία LI

Λουξεμβούργο EL

Κάτω Χώρες EH

Αυστρία LO

Πορτογαλία LP

Φινλανδία EF

Σουηδία ES

Ηνωμένο Βασίλειο EG

2. Περίοδος αναφοράς

AN (ή 45) έτος

Q1 (ή 21) Ιανουάριος-Μάρτιος (πρώτο τρίμηνο)

Q2 (ή 22) Απρίλιος-Ιούνιος (δεύτερο τρίμηνο)

Q3 (ή 23) Ιούλιος-Σεπτέμβριος (τρίτο τρίμηνο)

Q4 (ή 24) Οκτώβριος-Δεκέμβριος (τέταρτο τρίμηνο)

1 έως 1 Ιανουάριος έως Δεκέμβριος (μήνας)

3. Αερολιμένες

Οι αερολιμένες κωδικοποιούνται σύμφωνα με τους κωδικούς με τέσσερα γράμματα του ICAO, όπως απαριθμούνται στο έγγραφο ICAO 7910. Μη γνωστοί αερολιμένες κωδικοποιούνται ως "ZZZZ".

4. Πληροφορίες για τον αερομεταφορέα

"1EU" για αερομεταφορείς που έχουν άδεια λειτουργίας στην Ευρωπαϊκή Ένωση

"1NE" για αερομεταφορείς που δεν έχουν άδεια λειτουργίας στην Ευρωπαϊκή Ένωση

"ZZZ" για μη γνωστούς αερομεταφορείς

"888" όπου "εμπιστευτικό" (πρέπει να χρησιμοποιείται στους πίνακες Α1 και Β1 εάν για λόγους απορρήτου δεν επιτρέπεται η κοινοποίηση "πληροφοριών για τον αερομεταφορέα")

"999" για όλους τους αερομεταφορείς (πρέπει να χρησιμοποιείται μόνο για τον πίνακα Γ1).

Οι αερομεταφορείς που έχουν μερική άδεια εκμετάλλευσης στην ΕΕ θα καταγράφονται ως "αερομεταφορείς ΕΕ".

Σε προαιρετική βάση, μπορεί να χρησιμοποιείται, επίσης, ο κωδικός "2" + κωδικός χώρας Iso αλφα 2 (χώρα έκδοσης άδειας εκμετάλλευσης του αερομεταφορέα) καθώς και ο κωδικός ICAO του αερομεταφορέα.

5. Τύπος αεροσκάφους

Οι τύποι αεροσκαφών κωδικοποιούνται σύμφωνα με τους κωδικούς προσδιορισμού τύπου αεροσκάφους του ICAO, όπως απαριθμούνται στο έγγραφο ICAO 8643.

Μη γνωστοί τύποι αεροσκαφών κωδικοποιούνται ως "ZZZZ".

(1) Για το 2003 μπορούν να γίνουν δεκτά "τριμηνιαία στοιχεία".

(2) Για το 2003 μπορούν να γίνουν δεκτά "τριμηνιαία στοιχεία".

ΠΑΡΑΡΤΗΜΑ ΙΙ

ΟΡΙΣΜΟΙ ΚΑΙ ΣΤΑΤΙΣΤΙΚΕΣ ΠΟΥ ΠΡΕΠΕΙ ΝΑ ΥΠΟΒΑΛΛΟΝΤΑΙ

Μετά τον τίτλο κάθε ορισμού ακολουθεί κατάλογος των άρθρων ή πινάκων του κανονισμού οι οποίοι περιέχουν αναφορά στο συγκεκριμένο όρο.

I. ΟΡΙΣΜΟΙ ΚΑΙ ΜΕΤΑΒΛΗΤΕΣ ΓΕΝΙΚΟΥ ΕΝΔΙΑΦΕΡΟΝΤΟΣ

1. Κοινοτικός αερολιμένας (άρθρα 1 και 3)

Καθορισμένο τμήμα γης ή θαλάσσης σε κράτος μέλος που υπόκειται στις διατάξεις της συνθήκης, το οποίo προορίζεται να χρησιμοποιείται εξ ολοκλήρου ή εν μέρει για την άφιξη, αναχώρηση και τις επίγειες μετακινήσεις αεροσκαφών και είναι ανοικτό για τη διεξαγωγή εμπορικών αεροπορικών πτήσεων (βλέπε -4-).

2. Κρατικές πτήσεις (άρθρο 1 και πίνακας Γ1)

Όλες οι πτήσεις που εκτελούνται από αεροσκάφη, στο πλαίσιο στρατιωτικών, τελωνειακών, αστυνομικών ή άλλων υπηρεσιών επιβολής του δικαίου, ενός κράτους.

Όλες οι πτήσεις που χαρακτηρίζονται ως "κρατικές πτήσεις" από τις αρχές ενός κράτους.

Η έκφραση "εκτός από τις πτήσεις που πραγματοποιούνται από κρατικά αεροσκάφη" στο άρθρο 1 πρέπει να ερμηνεύεται ως "εκτός από τις κρατικές πτήσεις".

3. Μονάδα επιβάτη (άρθρο 3 παράγραφοι 2, 4 και 5)

Μια μονάδα επιβάτη ισοδυναμεί προς έναν επιβάτη ή προς 100 kg φορτίου και ταχυδρομείου.

Για τους σκοπούς κατάρτισης του καταλόγου Κοινοτικών αερολιμένων (βλέπε-1-) όπως αναφέρεται στο άρθρο 3 παράγραφος 2 και για τη μεταβατική περίοδο που αναφέρεται στο άρθρο 3 παράγραφος 4 και στο άρθρο 3 παράγραφος 5, κατά τον υπολογισμό των κατώτατων ορίων με βάση τις "μονάδες επιβάτη" πρέπει να συνεκτιμάται στους κοινοτικούς αερολιμένες (βλέπε-1-) το σύνολο των διακινηθέντων επιβατών (βλέπε-16-) συν το σύνολο των άμεσα διερχομένων επιβατών (βλέπε-18-) (υπολογιζόμενο μία μόνο φορά) συν το σύνολο των φορτωθέντων/εκφορτωθέντων εμπορευμάτων και ταχυδρομείου (βλέπε-17-).

4. Εμπορικές αεροπορικές γραμμές (άρθρο 1 και πίνακες A1, B1, Γ1)

Πτήση ή σειρά πτήσεων αεροπορικών μεταφορών για τη δημόσια μεταφορά επιβατών ή/και φορτίου και ταχυδρομείου, επ' αμοιβή ή βάσει μίσθωσης.

Οι αεροπορικές γραμμές μπορούν να είναι τακτικές (βλέπε-5-) ή έκτακτες (βλέπε-6-).

5. Έκτακτη αεροπορική γραμμή (πίνακες A1 και B1)

Μία εμπορική αεροπορική γραμμή (βλέπε-4-) που εκτελείται σύμφωνα με δημοσιευμένο πίνακα δρομολογίων, ή με συχνότητα τέτοια ώστε να αποτελεί μία εύκολα αναγνωρίσιμη συστηματική σειρά πτήσεων.

Περιλαμβάνονται επιπλέον πτήσεις για την κάλυψη της πλεονάζουσας κίνησης στις τακτικές πτήσεις.

6. Έκτακτη αεροπορική γραμμή (πίνακες A1 και B1)

Πρόκειται για μία εμπορική αεροπορική γραμμή (βλέπε-4-) πλην της τακτικής αεροπορικής γραμμής (βλέπε-5-).

7. Αεροπορική γραμμή επιβατών (πίνακες A1 και B1)

Τακτική (βλέπε-5-) ή έκτακτη αεροπορική γραμμή (βλέπε-6-) που εκτελείται από αεροσκάφος που μεταφέρει έναν ή περισσότερους επιβάτες έναντι αμοιβής καθώς και όλες οι πτήσεις που απαριθμούνται στους πίνακες δρομολογίων ως γραμμές μεταφοράς επιβατών.

Περιλαμβάνονται τόσο οι πτήσεις που μεταφέρουν επιβάτες έναντι αμοιβής όσο και εκείνες που μεταφέρουν εμπορεύματα ή ταχυδρομείο έναντι αμοιβής.

8. Αεροπορική γραμμή φορτίου και ταχυδρομείου (πίνακες A1 και B1)

Τακτικές (βλέπε-5-) ή έκτακτες αεροπορικές γραμμές (βλέπε-6-) εκτελούμενες από αεροσκάφη που μεταφέρουν φορτίο και όχι επιβάτες, π.χ. εμπορεύματα και ταχυδρομείο.

Εξαιρούνται οι πτήσεις που μεταφέρουν έναν ή περισσότερους επιβάτες έναντι αμοιβής καθώς και όλες οι πτήσεις που απαριθμούνται στους πίνακες δρομολογίων ως γραμμές μεταφοράς επιβατών.

9. Αερομεταφορέας (φορέας εκμετάλλευσης εμπορικών αεροπορικών μεταφορών) (πίνακες A1, B1 και Γ1)

Αεροπορική εταιρεία μεταφορών με έγκυρη άδεια εκμετάλλευσης για την εκτέλεση εμπορικών αεροπορικών πτήσεων (βλέπε-13-)

Στην περίπτωση που πρόκειται για αερομεταφορείς που έχουν συστήσει κοινοπραξία ή έχουν συνάψει άλλες συμβατικές συμφωνίες σύμφωνα με τις οποίες δύο ή περισσότεροι εξ αυτών αναλαμβάνουν χωριστή ευθύνη για την προσφορά και την πώληση προϊόντων αεροπορικής μεταφοράς για μια πτήση ή συνδυασμό πτήσεων, πρέπει να αναφέρεται ο αερομεταφορέας που πραγματοποιεί όντως τη συγκεκριμένη πτήση.

II. ΟΡΙΣΜΟΙ ΚΑΙ ΜΕΤΑΒΛΗΤΕΣ ΠΟΥ ΠΑΡΟΥΣΙΑΖΟΥΝ ΕΝΔΙΑΦΕΡΟΝ ΓΙΑ ΤΟΝ ΠΙΝΑΚΑ A1 (ΣΤΑΔΙΟ ΠΤΗΣΗΣ)

10. Στάδιο πτήσης (πίνακας A1)

Στάδιο πτήσης είναι η διαδρομή που πραγματοποιεί ένα αεροσκάφος από την απογείωση έως την επόμενη προσγείωσή του.

11. Επιβιβασθέντες επιβάτες (πίνακας A1)

Το σύνολο των επιβιβασθέντων στο αεροσκάφος επιβατών κατά την προσγείωση στον αερολιμένα αναφοράς ή κατά την απογείωση από τον αερολιμένα αναφοράς.

Το σύνολο των επ' αμοιβή και μη επ' αμοιβή επιβιβασθέντων επιβατών κατά το στάδιο πτήσης (βλέπε-10-).

Περιλαμβάνονται οι άμεσα διερχόμενοι επιβάτες (βλέπε-18-) (που υπολογίζονται κατά τις αφίξεις και αναχωρήσεις).

12. Φορτωθέντα εμπορεύματα και ταχυδρομείο (πίνακας A1)

Το σύνολο των φορτωθέντων στο αεροσκάφος εμπορευμάτων και ταχυδρομείου κατά την προσγείωση στον αερολιμένα αναφοράς ή κατά την απογείωση από τον αερολιμένα αναφοράς.

Το σύνολο των φορτωθέντων εμπορευμάτων και ταχυδρομείου κατά το στάδιο πτήσης (βλέπε-10-).

Περιλαμβάνονται τα υπό διαμετακόμιση εμπορεύματα και ταχυδρομείο (που υπολογίζονται κατά τις αφίξεις και αναχωρήσεις).

Περιλαμβάνονται οι επείγουσες αποστολές και οι διπλωματικοί σάκοι.

Δεν συμπεριλαμβάνονται οι αποσκευές των επιβατών.

13. Εμπορική αεροπορική πτήση (πίνακας A1)

Πτήση ή σειρά πτήσεων αεροπορικών μεταφορών για τη δημόσια μεταφορά επιβατών ή/και φορτίου και ταχυδρομείου, επ' αμοιβή ή βάσει μίσθωσης.

Στον πίνακα A1, οι εμπορικές αεροπορικές πτήσεις ενοποιούνται για τον υπολογισμό των άλλων "πεδίων δεικτών" ["Επιβιβασθέντες επιβάτες (βλέπε-11-)", "Φορτωθέντα εμπορεύματα και ταχυδρομείο (βλέπε-12-)" και "Διαθέσιμες θέσεις επιβατών (βλέπε-14-)" ].

14. Διαθέσιμες θέσεις επιβατών (πίνακας A1)

Ο συνολικός αριθμός θέσεων επιβατών που διατίθενται προς πώληση σε ένα αεροσκάφος που εκτελεί στάδιο πτήσης (βλέπε-10-) μεταξύ δύο αερολιμένων.

Σε ένα στάδιο πτήσης (βλέπε-10-), ο συνολικός αριθμός επιβατών επ' αμοιβή δεν πρέπει να υπερβαίνει τον αριθμό των θέσεων επιβατών που διατίθενται προς πώληση.

Περιλαμβάνονται οι θέσεις που έχουν ήδη πωληθεί σε ένα στάδιο πτήσης όπως για παράδειγμα εκείνες που έχουν διατεθεί σε άμεσα διερχόμενους επιβάτες.

Δεν περιλαμβάνονται οι θέσεις που δεν διατίθενται για τη μεταφορά επιβατών λόγω περιορισμών στο μέγιστο ακαθάριστο βάρος.

Εάν δεν υπάρχουν διαθέσιμες πληροφορίες στη βάση αυτή, θα πρέπει να παρέχεται μία από τις ακόλουθες εκτιμήσεις κατά σειρά προτίμησης (από την περισσότερο προς τη λιγότερο ενδεδειγμένη):

1. Η ειδική διάταξη του αεροσκάφους εκφραζόμενη με βάση τον αριθμό θέσεων επιβατών που διατίθενται στο αεροσκάφος (προσδιοριζόμενη από τον αριθμό θέσης σε κυκλοφορία του αεροσκάφους).

2. H μέση διάταξη αεροσκάφους εκφραζόμενη με βάση το μέσο όρο θέσεων επιβατών που διατίθενται για το είδος αεροσκάφους για τον αερομεταφορέα.

3. H μέση διάταξη αεροσκάφους εκφραζόμενη με βάση το μέσο αριθμό θέσεων επιβατών που διατίθενται για το είδος αεροσκάφους.

III. ΟΡΙΣΜΟΙ ΚΑΙ ΜΕΤΑΒΛΗΤΕΣ ΠΟΥ ΠΑΡΟΥΣΙΑΖΟΥΝ ΕΝΔΙΑΦΕΡΟΝ ΓΙΑ ΤΟΝ ΠΙΝΑΚΑ Β1 (ΠΡΟΕΛΕΥΣΗ ΚΑΙ ΠΡΟΟΡΙΣΜΟΣ ΤΩΝ ΠΤΗΣΕΩΝ) ΚΑΙ ΠΙΝΑΚΑΣ Γ1 (ΑΕΡΟΛΙΜΕΝΕΣ)

15. Προέλευση και προορισμός των πτήσεων (πίνακας B1)

Η κίνηση σε μια εμπορική αεροπορική γραμμή (βλέπε-4-) με τον ίδιο αριθμό πτήσης, η οποία υποδιαιρείται ανά ζεύγη αερολιμένων σύμφωνα με το σημείο επιβίβασης και το σημείο αποβίβασης στη συγκεκριμένη πτήση.

Στην περίπτωση επιβατών, εμπορευμάτων ή ταχυδρομείου των οποίων ο αερολιμένας επιβίβασης δεν είναι γνωστός, ως σημείο επιβίβασης θα θεωρείται ότι είναι το μέρος προέλευσης του αεροσκάφους· κατά τον ίδιο τρόπο, εάν δεν είναι γνωστός ο αερολιμένας αποβίβασης, ως σημείο αποβίβασης θα θεωρείται ότι είναι ο προορισμός του αεροσκάφους.

16. Διακινηθέντες επιβάτες (πίνακες B1 και Γ1)

Όλοι οι επιβάτες μίας συγκεκριμένης πτήσης (με έναν αριθμό πτήσης) που υπολογίζονται μόνον μία φορά και όχι κατ' επανάληψη για κάθε επιμέρους στάδιο αυτής της πτήσης.

Όλοι οι επ' αμοιβή επιβάτες το ταξίδι των οποίων αρχίζει ή ολοκληρώνεται στον αερολιμένα αναφοράς καθώς και οι επιβάτες που ταξιδεύουν με ανταπόκριση και παίρνουν ή εγκαταλείπουν την πτήση στον αερολιμένα αναφοράς.

Εξαιρούνται οι άμεσα διερχόμενοι επιβάτες (βλέπε-18-).

17. Φορτωθέντα/εκφορτωθέντα εμπορεύματα και ταχυδρομείο (πίνακες B1 και Γ1)

Όλα τα εμπορεύματα και ταχυδρομείο που φορτώνονται ή εκφορτώνονται από ένα αεροσκάφος.

Περιλαμβάνονται οι επείγουσες αποστολές και οι διπλωματικοί σάκοι,

Δεν συμπεριλαμβάνονται οι αποσκευές των επιβατών.

Δεν συμπεριλαμβάνονται τα υπό διαμετακόμιση εμπορεύματα και ταχυδρομείο.

18. Άμεσα διερχόμενοι επιβάτες (πίνακας Γ1)

Οι επιβάτες οι οποίοι, ύστερα από σύντομη διακοπή, συνεχίζουν το ταξίδι τους με το ίδιο αεροσκάφος με πτήση που έχει τον ίδιο αριθμό με την πτήση με την οποία έφθασαν.

Στις συνολικές αεροπορικές στατιστικές καθώς και για τον υπολογισμό των μονάδων επιβάτη (βλέπε-3-), οι άμεσα διερχόμενοι επιβάτες υπολογίζονται μόνο μία φορά.

Οι επιβάτες που αλλάζουν αεροσκάφος λόγω τεχνικών προβλημάτων αλλά συνεχίζουν με πτήση που έχει τον ίδιο αριθμό με την προηγούμενη υπολογίζονται ως άμεσα διερχόμενοι επιβάτες.

Σε ορισμένες πτήσεις με ενδιάμεσους σταθμούς, ο αριθμός πτήσης αλλάζει σε έναν αερολιμένα για να γίνει διάκριση μεταξύ της πτήσης άφιξης και της πτήσης αναχώρησης. Παράδειγμα: μία πτήση από Βαρκελώνη προς Αμβούργο που συνεχίζει έως την Φρανκφούρτη πριν επιστρέψει στη Βαρκελώνη. Οι επιβάτες με έναν ενδιάμεσο προορισμό που συνεχίζουν το ταξίδι τους στο ίδιο αεροσκάφος θα πρέπει, υπό τις περιστάσεις αυτές, να υπολογίζονται ως άμεσα διερχόμενοι επιβάτες.

19. Συνολικές μετακινήσεις εμπορικών αεροσκαφών (πίνακας Γ1)

Όλες οι απογειώσεις και προσγειώσεις για πτήσεις που εκτελούνται έναντι αμοιβής ή βάσει μίσθωσης.

Περιλαμβάνονται οι εμπορικές αεροπορικές γραμμές (βλέπε-4-) καθώς και όλες οι εμπορικές γενικές εναέριες εργασίες.

20. Συνολικές μετακινήσεις αεροσκαφών (πίνακας Γ1)

Όλες οι απογειώσεις και οι προσγειώσεις αεροσκαφών.

Περιλαμβάνονται όλες οι μετακινήσεις εμπορικών αεροσκαφών (βλέπε-19-) καθώς και όλες οι μη εμπορικές γενικές εναέριες εργασίες.

Εξαιρούνται οι κρατικές πτήσεις (βλέπε-2-).

Εξαιρούνται οι προσγειώσεις που ακολουθούνται από άμεση απογείωση (touch and goes) καθώς και οι ανεπιτυχείς προσγειώσεις ή προσεγγίσεις.".